बैंडिट क्वीन किलर शेर सिंह राणा इंदौर से लड़ेंगे चुनाव
Home विशेष बैंडिट क्वीन किलर शेर सिंह राणा इंदौर से लड़ेंगे चुनाव
Posted On: April 24, 2019 3:33 PM In: विशेष
फूलन देवी की हत्या के मामले में हैं दोषी
राष्ट्रवादी जनलोक पार्टी ने सपाक्स से किया गठबंधन
ग्रामीण इलाकों में लोगों से है पहचान
सजा पर कोर्ट से स्टे लगाने की करेंगे मांग
इंदौर, बैंडिट क्वीन के नाम से चर्चित फूलन देवी की हत्या के मामले में दोषी शेर सिंह राणा मध्य प्रदेश की इंदौर लोकसभा सीट से चुनाव मैदान में उतरने की तैयारी कर रहा है. शेर सिंह राणा ने बताया कि हमारी राष्ट्रवादी जनलोक पार्टी का आचार संहिता की वजह से पंजीकरण नहीं हो पाया, जिसके बाद हमने सपाक्स के साथ गठबंधन किया है. वह मुझे इंदौर लोकसभा सीट से प्रत्याशी बनाना चाहते हैं.
फूलन देवी की हत्या के मामले में आजीवन कारावास की सजा पा चुके शेर सिंह राणा ने कहा, सपाक्स के चुनाव चिन्ह पर मैं इंदौर से मुकाबले में उतर सकता हूं. परसों (रविवार) हमारी सपाक्स के राष्ट्रीय अध्यक्ष और उपाध्यक्ष के साथ मीटिंग हुई थी, जिसमें ये सभी चीजें तय हुईं. अब मंगलवार को पूरा फाइनल हो जाएगा, जिसके बाद बुधवार को कोर्ट में परमिशन के लिए जाएंगे. उनकी और हमारी विचारधारा समान है.
किन मुद्दों पर चुनाव लड़ेंगे आप? इस सवाल के जवाब में शेर सिंह राणा ने कहा, तकरीबन साढ़े 4 लाख राजपूत वोट हैं इंदौर में. दलित समाज, ओबीसी समाज को उनका हक उन्हीं के समाज के अमीर लोगों की वजह से नहीं मिल पाता है, इसके चलते हम चुनाव मैदान में उतरने की योजना बना रहे हैं.इंदौर से आपका किस तरह का नाता रहा है? शेर सिंह राणा ने बताया, मैं अक्सर इंदौर जाता रहा हूं. वहां के ग्रामीण इलाकों में लोगों के बीच मेरी अच्छी-खासी पहचान है.
मुझे लगता है कि स्थानीय लोगों को मेरी जरूरत है, इस वजह से मैं वहां से चुनाव लडऩे की तैयारी कर रहा हूं. आपको तो आजीवन कारावास की सजा मिली हुई, ऐसे में आप चुनाव नहीं लड़ सकते हैं? शेर सिंह राणा ने सवाल के जवाब में कहा, मुझे आजीवन कारावास की सजा मिली है. नवजोत सिंह सिद्धू को 1988 में एक मामले में सजा सुनाई गई थी लेकिन बाद में कोर्ट ने इस केस में अंतरिम रोक लगा थी.
Tags: Lok Sabha Election 2019Madhya Pradesh
क्या जीत का चौका लगा पाएंगे गणेश?
यहां त्रिकोणीय संघर्ष से भाजपा को नुकसान